stanford-oval/wikipedia huggingface dataset:
จารุวัฒน์ เชี่ยวอร่าม
ประวัติ > วงการบันเทิง

โดมได้สมัครเข้าร่วมรายการประกวดร้องเพลง เดอะสตาร์ ค้นฟ้าคว้าดาว ปี 4 และ 5  แต่ไม่ได้รับการคัดเลือก  กระทั่งกลับมาสมัครแข่งขันอีกครั้งในปีที่ 8 ด้วยความพร้อมและความตั้งใจพยายามอย่างมากและได้รับการคัดเลือกเป็นแปดคนสุดท้ายของรุ่น ด้วยรหัสการประกวด หมายเลข 1 ซึ่งโดมได้ทำการแสดงและผ่านเข้าถึงรอบสองคนสุดท้าย เข้าชิงร่วมกับแกงส้ม - ธนทัต ชัยอรรถ และชนะเลิศ เป็นเดอะสตาร์คนที่ 8 ของประเทศไทย
ภายหลังชนะการประกวด โดมมีผลงานเพลงที่โด่งดัง อาทิเช่น คำอธิษฐานด้วยน้ำตา, กลัวความห่างไกล, รักแท้อยู่เหนือกาลเวลา, เรื่องจริงเรื่องสุดท้าย และ หนึ่งหัวใจ  โดยเฉพาะเพลง รักแท้อยู่เหนือกาลเวลา ซึ่งเป็นเพลงประกอบละครโทรทัศน์ชุด สุภาพบุรุษจุฑาเทพ ตอน คุณชายปวรรุจ ซึ่งทำให้โดมได้รับรางวัลโทรทัศน์ทองคำ สาขาเพลงประกอบละครยอดเยี่ยม ประจำปี พ.ศ. 2556 เพียงคนเดียวจากตอนอื่นๆ นอกจากความสามารถด้านการขับร้องแล้ว โดมมีความอัจฉริยะและความสามารถในการเล่นเครื่องดนตรีหลากชนิด(12 ชนิด) และประพันธ์เพลงดังๆในปัจจุบันอีกด้วย เช่น ได้ร่วมแต่งทำนองเพลง ภาวะว่างเปล่า ของฮั่น-อิสริยะ ภัทรมานพ ซึ่งเป็นที่นิยมอยู่มาก รวมทั้งบทเพลงของตนเองโดมก็แต่งขึ้น
โดมมีผลงานบันเทิงด้านอื่น ๆ อีกมากมาย ได้แก่ ผลงานการแสดงและพิธีกร อาธิเช่น เงาอโศก ยีนเด่น 4 โพดำ เป็นต้น อีกทั้งยังมีผลงานการเขียนหนังสือที่มีความนิยมติดอันดับหนึ่งในตอนนั้นเป็นหนังสือที่รวบรวมสิ่งต่างๆที่ผ่านมาและมีคุณค่า คือ Twelve Songs 12 วรรคทองจาก 12 บทเพลงชีวิต และให้เสียงภาษาไทยแก่แอนิเมชันขนาดสั้นชื่อดัง Lava ซึ่งฉายปะหน้าภาพยนตร์แอนิเมชัน มหัศจรรย์อารมณ์อลเวง (Inside Out)
ด้านสุขภาพ โดมมีอาการป่วยบ่อย ถูกส่งตัวเข้าโรงพยาบาลและพักงานอยู่หลายครั้ง เป็นที่น่ากังวลและน่าเห็นใจเป็นอย่างยิ่ง จนเมื่อต้นปี พ.ศ. 2558 โดมมีอาการป่วยเรื้อรังและโหมงานหนักอย่างต่อเนื่อง  ต่อมา แพทย์ตรวจพบอาการของโรคหมอนรองกระดูกแตกทับเส้นประสาท ซึ่งสาเหตุน่าจะสืบเนื่องมาจากอุบัติเหตุรถชนช่วงที่เรียนอยู่ระดับมัธยมศึกษา และโดมยังมีอาการป่วยจากโรคร้ายนี้
ต่อมาในปี พ.ศ. 2563 โดมได้เข้าประกวดร้องเพลงในรายการ The Mask งานวัด โดยเลือกเป็น "หน้ากากเมียงู" ในกลุ่มที่ 2 และคว้าแชมป์ของรายการดังกล่าว เป็นแชมป์ที่ 2 ของเขา
ปัจจุบัน โดมได้เป็นที่ปรึกษาทางด้านดนตรีให้กับศิลปินต่างๆ เช่น นิว จิ๋ว (ช่วยแต่งทำนองเพลงและเนื้อเพลง "ถ้าตรงนั้นมีความสุข") ฮั่น พรีน ซึ่งเป็นศิลปินในค่ายเอ็กแซ็กท์ ก่อนที่ในปี พ.ศ. 2564 จะร่วมกับมุก - นิตา ชวลิต ภรรยาของพัด - วรภัทร วงศ์สุคนธ์ มือกีตาร์และหัวหน้าวงมีน ก่อตั้งและบริหารค่ายเพลงไทยป็อปในชื่อ "ลิท เอ็นเตอร์เทนเมนท์" โดยมีศิลปินฝึกหัดจำนวน 10 คน และเปิดตัวศิลปินรายแรกในสังกัดคือ พิกซี่ (PiXXiE)
ผลงานเพลง > อัลบั้มเต็ม

Dome Dream (11 เมษายน พ.ศ. 2556)
ขออนุญาต..ห่วงใย
ตราบฟ้าดินสลาย
แอบรักอีกแล้ว
กลัวความห่างไกล Feat.วิชญาณี เปียกลิ่น
โลกทั้งใบ
คนเดินดิน
ขอความหวังประทังความเหงา
ลอย
คำอธิษฐานด้วยน้ำตา
คนไหนโสด ร้องร่วมกับ ธนทัต ชัยอรรถ
ผลงานเพลง > มิวสิควีดีโอ

เพื่อดาวดวงนั้น (เดอะสตาร์ 8)
คำอธิษฐานด้วยน้ำตา
คนไหนโสด
แม่ของคนไทย
ขออนุญาตห่วงใย
เรื่องจริงเรื่องสุดท้าย
กลัวความห่างไกล
คนเดินดิน
อาลัยรัก
รักแท้อยู่เหนือกาลเวลา (คุณชายปวรรุจ)
รักของฉันนั้นคือเธอ
หนึ่งหัวใจ
รักเธอแค่ไหน
ปลายทางแห่งฝัน
ขอโทษ
ปั่นจักรยาน (ปั่นเพื่อพ่อ BIKE FOR DAD)
เมดเล่ย์ 4 บทเพลงพระราชนิพนธ์ ในโครงการ "คีตราชนิพนธ์"
เรา (แต่งโครงเรื่องโดย 4 โพดำ)
ใกล้แค่ลมหายใจ
ผลงานการแสดงและรายการโทรทัศน์ > ละคร/ซีรีส์

| ปี | เรื่อง | บทบาท | ออกอากาศ | รายละเอียด |
| --- | --- | --- | --- | --- |
| 2558 | จัดรัก..วิวาห์ลวง | โดม จารุวัฒน์ เชี่ยวอร่าม | ช่องวัน 31 | ตัวละครรับเชิญ |
| 2559 | เงาอโศก | เกื้อศักดิ์ มหัทธาดา (หมอเกื้อ) | ช่องวัน 31 | ตัวละครหลัก |
| 2559 | เราเกิดในรัชกาลที่ ๙ | - | ช่องวัน 31 | ละครเทิดพระเกียรติ พระบาทสมเด็จพระเจ้าอยู่หัว รัชกาลที่ ๙ |
| 2561 | กาหลมหรทึก | นักสืบ นุกูล | ช่องวัน 31 | ตัวละครหลักดำเนินเรื่องราวในอดีต |
| 2561 | สุภาพบุรุษมงกุฎเพชร | อุดม | ช่องวัน 31 | รับเชิญ |
| 2561 | สงครามนักปั้น | เบสท์ / หมูหยอง | ช่องวัน 31 |  |
| 2562–2563 | สงครามนักปั้น ซีซั่น 2 | เบสท์ / หมูหยอง | ช่องวัน 31 |  |
| 2563 | คดีรักข้ามภพ | จิรายุ (โจ) | ช่องวัน 31 | รับเชิญ |
| 2564 | แก้วลืมคอน | ศักดิ์ชาย | ช่องวัน 31 |  |
| 2564 | ภูผาผีคุ้ม | แท่น | ช่องวัน 31 |  |
| 2565 | วิวาห์ฟ้าแล่บ | กร | ช่องวัน 31 |  |
| 2565 | War Of Y ตอน War Of Managers |  | AIS Play |  |
| 2566 | รักสุดใจยัยตัวแสบ | กุ้งเต้น | ช่อง 3 |  |
| 2566 | ดวงใจจอมกระบี่ | นพ.ณภัทร เวชปรีชาวัฒน์ (หมอพัต) | ช่องวัน 31 |  |
| 2566 | Across The Sky ลัดฟ้าล่าฝัน | ครูปังปอนด์ | ช่องวัน 31 |  |
| 2566 | Cooking Crush อาหารเป็นยังไงครับหมอ |  | จีเอ็มเอ็ม 25 |  |
ผลงานการแสดงและรายการโทรทัศน์ > ซิทคอม

| ปี | เรื่อง | บทบาท | ช่อง | รายละเอียด |
| --- | --- | --- | --- | --- |
| พ.ศ. 2557 - 2558 | ยีนเด่น | ตุ่น-สุทธิรักษ์ ปัญญาประเสริฐ | ช่องวัน 31 | คู่กับ หนึ่งธิดา โสภณ |
| พ.ศ. 2557 | บ้านนี้มีรัก | ตุ่น-สุทธิรักษ์ ปัญญาประเสริฐ | ช่องวัน 31 | รับเชิญในตอน "Friend Airlines" |
| พ.ศ. 2558 - 2560 | ฮา in One - "นางซิน" | คุณภาคย์ รณพีรพีพัฒน์มนัสนันท์มหันตภัยวิไลเกริกเกียรติก้องผ่องอำไภไฉไลขจรกิต | ช่องวัน 31 | ซิทคอมสั้น จำนวน 12 ตอน   - สาวใช้คนใหม่   - ฉันจะไปงานเลี้ยง   - ภาษาผู้ดี   - จับพี่ภาคย์   - พูดคนเดียว   - ลับหลัง   - นั่นซิน นี่สมยศ   - ความปรารถนาของคุณแม่   - บังเอิญ ลื่นล้ม พรหมลิขิต   - น้ำส้มทำพิษ   - พินัยกรรมทำวุ่น   - จดหมายหักมุม |
| พ.ศ. 2559 | ผู้กองเจ้าเสน่ห์ | 4 เอส หัวหน้าองค์กร CJ ตัวจริง และน้องชายของชูใจ | ช่องวัน 31 | รับเชิญในตอน "แฮกเกอร์อมยิ้ม" และ "ผู้กองเจ้าเสน่ห์ ปิดคดีแล้วครับ" |
ผลงานการแสดงและรายการโทรทัศน์ > ภาพยนตร์

| ปี พ> ศ. | ภาพยนตร์ | บทบาท | ค่าย | รายละเอียด |
| --- | --- | --- | --- | --- |
|  พ.ศ. 2557 | แผลเก่า | เปีย | สหมงคลฟิล์ม | - |
|  พ.ศ. 2558 | Lava | ให้เสียงภาษาไทยเป็น Uku  | Disney Pixar | แอนิเมชันเรื่องสั้น   ฉายปะหน้าภาพยนตร์แอนิเมชัน   เรื่อง มหัศจรรย์อารมณ์อลเวง (Inside Out) |
ผลงานการแสดงและรายการโทรทัศน์ > รายการโทรทัศน์

| ปี พ> ศ. | รายการ | ช่อง | บทบาท |
| --- | --- | --- | --- |
|  พ.ศ. 2557 | Cover ดีเว่อร์ | Acts Channel | พิธีกรภาคสนาม |
|  พ.ศ. 2557 | 10 Years of Love เดอะสตาร์ ทีวี สเปเชียล | ช่องวัน | ผู้ดำเนินรายการคนสำคัญ |
|  พ.ศ. 2558 - 2559 | 4 โพดำ | ช่องวัน 31 | พิธีกรหลัก |
| พ.ศ. 2559 | 4 โพดำ Super Show | ช่องวัน 31 | พิธีกรหลัก |
| พ.ศ. 2559 | 4 โพดำ Fun & Fin | ช่องวัน 31 | พิธีกรหลัก |
| พ.ศ. 2559 | 4 โพดำการละคร | ช่องวัน 31 | พิธีกรหลัก |
| พ.ศ. 2560 | 4 โพดำการละคร | ช่องวัน 31 | พิธีกรหลัก |
| พ.ศ. 2561 | 4 โพดำ The Battle | ช่องวัน 31 | ผู้เข้าแข่งขัน |
| พ.ศ. 2565 | เดอะสตาร์ ค้นฟ้าคว้าดาว 2022 | ช่องวัน 31 | กรรมการ |
รางวัลที่ได้รับ

รางวัลชนะเลิศ รายการ เดอะสตาร์ ค้นฟ้าคว้าดาวปี 8
ผ่านเกณฑ์มาตรฐานสอบแข่ง "เคมี" (87/100) โครงการเพชรยอดมงกุฏ
รางวัลชนะเลิศอันดับ 1 ภาคใต้ วิชาวิทยาศาสตร์ Top Test ปีการศึกษา 2550
รางวัล Bang Award 2013 สาขา Favorite "เพลงร้องไห้โฮก" จากเพลง "คำอธิษฐานด้วยน้ำตา"
รับพระราชทานเข็มอานันทมหิดล ในฐานะผู้มีอุปการคุณในการสนับสนุนการรณรงค์เพื่อขอรับบริจาคเข็มเข็มวันอานันทมหิดล
รางวัลลูกที่มีความกตัญญูกตเวทีอย่างสูงต่อแม่ ปี 2556 ในโอกาสวันแม่แห่งชาติ จากสภาสังคมสงเคราะห์แห่งประเทศไทย ในพระบรมราชูปถัมภ์
รางวัล Shining Star of the Year 2013
รางวัลนาคราช สาขา บุคคลดีเด่นแห่งปี พ.ศ. 2556
รางวัลโทรทัศน์ทองคำ ครั้งที่ 28 ปี 2556 สาขา เพลงประกอบละครดีเด่น จากเพลง "รักแท้อยู่เหนือกาลเวลา"
รางวัลชมเชย รางวัลขับร้องเพลงดีเด่นประเภทเพลงไทยสากลชาย จากงานประกาศรางวัลเพชรในเพลง ปี 2557 จัดโดยกระทรวงวัฒนธรรม เนื่องในวันภาษาไทยแห่งชาติ จากเพลง "รักแท้อยู่เหนือกาลเวลา"
รางวัลทูตพระพุทธศาสนา จากงานสัปดาห์ส่งเสริมพระพุทธศาสนา ประจำปี 2558
รางวัลเยาวชนดีเด่นแห่งชาติ สาขา สื่อมวลชนเพื่อเด็กและเยาวชนที่ป้องกันปัญหาสังคม ประจำปี 2558 จากการคัดเลือกของกองส่งเสริมการพัฒนาเด็กและเยาวชน กรมกิจการเด็กและเยาวชน กระทรวงการพัฒนาสังคมและความมั่นคงของมนุษย์
รางวัล Shining Star of the Year 2015
รางวัล Daradaily Awards โดยหนังสือพิมพ์คมชัดลึก สาขา รายการโทรทัศน์ที่สุดแห่งปี 2015 จากรายการ 4 โพดำ
รางวัล Kazz Awards 2016 โดยนิตยาสาร Kazz สาขา The Best Variety Show จากรายการ 4 โพดำ
เข้าชิงรางวัลนาฏราช ครั้งที่ 7 สาขา วาไรตี้ยอดเยี่ยม จากรายการ 4 โพดำ
รางวัล ทูตคิดใสไอดอล ประจำปี 2016
เข้าชิงรางวัลนาฏราช ครั้งที่ 8 สาขา วาไรตี้ยอดเยี่ยม จากรายการ 4 โพดำการละคร
เข้าชิง รางวัล the star ยอดนิยม ครั้งที่1 ได้รับรางวัลชนะเลิศ
ชนะเลิศ รางวัลการแต่งกายยอดเยี่ยม รายการ Thailand Got Talent
รางวัลชนะเลิศรายการ 4 โพดำ
รางวัล Kazz Awards 2017 สาขานักร้องแห่งปี 2017
รางวัลเพลงยอดนิยมแห่งปี ของ JOOX ในเพลง ใกล้แค่ลมหายใจ
แหล่งข้อมูลอื่น

เว็บไซต์แฟนคลับ
จารุวัฒน์ เชี่ยวอร่าม ที่เฟซบุ๊ก
จารุวัฒน์ เชี่ยวอร่าม ที่เอกซ์ (ทวิตเตอร์)
จารุวัฒน์ เชี่ยวอร่าม ที่อินสตาแกรม
| ด ค กเดอะสตาร์ ค้นฟ้าคว้าดาว |
| --- | --- |
ฤดูกาล:  1  2  3  4  5  6  7  8  9  10  11  12  ไอดอล  2022 
พิธีกร:  ณัฐฐาวีรนุช ทองมี  พนมกร ตังทัตสวัสดิ์  ภคชนก์ โวอ่อนศรี  เอกชัย เอื้อสังคมเศรษฐ  วราวุธ โพธิ์ยิ้ม  พีรวัส แสงโพธิรัตน์ 
กรรมการ:  เพชร มาร์  สุธีศักดิ์ ภักดีเทวา  อรนภา กฤษฎี  ยุทธนา บุญอ้อม  เมทินี กิ่งโพยม  ปองศักดิ์ รัตนพงษ์  ทรงยศ สุขมากอนันต์  ณพสิน แสงสุวรรณ  ธนนท์ จำเริญ  ศรัณย์รัชต์ ดีน  ธนิดา ธรรมวิมล  จารุวัฒน์ เชี่ยวอร่าม 
ผู้ชนะเลิศ:  สนธยา ชิตมณี  อรรถพล ประกอบของ  อาณัตพล ศิริชุมแสง  วิชญาณี เปียกลิ่น  สหรัฐต์ หิรัญญ์ธนภูวดล  นภัทร อินทร์ใจเอื้อ  ยุทธนา เปื้องกลาง  จารุวัฒน์ เชี่ยวอร่าม  วราวุธ โพธิ์ยิ้ม  กรณ์ ศิริสรณ์  ระดับดาว ศรีระวงศ์  กฤษฎา จันทร์ดี  สหรัฐ เทียมปาน  เจตพล กนิษฐชาต 
รองชนะเลิศ:  ปิยนุช เสือจงพรู  รณวีร์ เสรีรัตน์  สุกฤษฎิ์ วิเศษแก้ว  ศุภรุจ เตชะตานนท์  อรุณพงศ์ ชัยวินิตย์  เรืองฤทธิ์ ศิริพานิช  นท พนายางกูร  ธนทัต ชัยอรรถ   ณศรัณย์ จุมพลวิวัฒน์  ณพัทร์พล จรรยาศิริกุล  ลินทร์พิตา จินดาภู  พรชนก เลี่ยนกัตวา  พงศ์รชตะ ไชยศิวามงคล  ญาณาธิป ใจจุล 
บุคคลอื่นที่มีชื่อเสียง:  นภัสสร สุวรรณานนท์  สุรัตน์ติกานต์ พรรคเจริญ  เหมือนแพร พานะบุตร  กรณ์ภัสสร ด้วยเศียรเกล้า  บุตรศรัณย์ ทองชิว  ภาคิน คำวิลัยศักดิ์  ภูหิรัณย์ หล่อเสถียรธารี  ภูริกูลกฤษฎ์ ชูศักดิ์สกุลวิบูล  ภาวิดา มอริจจิ  ลาภิสรา อินทรสูต  กรวิชญ์ สูงกิจบูลย์  อิสริยะ ภัทรมานพ  อติรุจ กิตติพัฒนะ  ศุภัคชญา สุขใบเย็น  ณัฐจารี หรเวชกุล  กันต์ธีร์ ปิติธัญ  เกวลิน พูลภีไกร  ธนโชติ กุสุมรสนานันท์  รวิสรารัตน์ พิบูลภานุวัธน  กฤษกร กนกธร  ปนัสยา กิตติกถากุล  รติพันธ์ พันธ์พินิจ  ฟาติมา เดชะวลีกุล 
ดูเพิ่มเติม:  เอ็กแซ็กท์  ซีเนริโอ  จีเอ็มเอ็ม แกรมมี่  โมเดิร์นไนน์ทีวี  แอ็กซ์ แชนแนล  เดอะ วัน เอ็นเตอร์ไพรส์  ช่องวัน 31  เดอะสตาร์วันนี้  10 Years of Love เดอะสตาร์ ทีวี สเปเชียล 
| ด ค กเดอะสตาร์ ค้นฟ้าคว้าดาวปี 8 |
| --- | --- |
 โดม  ฮั่น  เฟรม  แคน  สต๊อป  สมาย  ฮัท  แกงส้ม 
 แม่แบบ:เดอะสตาร์ ค้นฟ้าคว้าดาว ฤดูกาลที่ 7 (2554) ฤดูกาลที่ 8 (2555) ฤดูกาลที่ 9 (2556)
คณะสหเวชศาสตร์ มหาวิทยาลัยธรรมศาสตร์

| --- | --- |
Faculty of Allied Health Science,   Thammasat University

สถาปนา: 21 กุมภาพันธ์ พ.ศ. 2539 (28 ปี)
คณบดี: รองศาสตราจารย์ ดร. กำพล รุจิวิชญ์
ที่อยู่: ศูนย์รังสิต  99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
สี:    สีน้ำเงิน–สีเหลือง
เว็บไซต์: www.allied.tu.ac.th
คณะสหเวชศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ ปัจจุบันเปิดสอนวิชาชีพเทคนิคการแพทย์ กายภาพบำบัด รังสีเทคนิค วิทยาศาสตร์การกีฬาและการออกกำลังกาย การฝึกสอนกีฬา และการจัดการกีฬา
ประวัติ

ปี พ.ศ. 2529 มหาวิทยาลัยธรรมศาสตร์ มีนโยบายขยายการจัดการเรียนการสอนด้านวิทยาศาสตร์ จากท่าพระจันทร์ มาศูนย์รังสิต โดยเฉพาะอย่างยิ่งคณะที่จัดการเรียนการสอนด้านวิทยาศาสตร์ทั้งวิทยาศาสตร์พื้นฐานและวิทยาศาสตร์ประยุกต์
มหาวิทยาลัยธรรมศาสตร์ตระหนักถึงความสำคัญในการแก้ปัญหาสาธารณสุขซึ่งเป็นหนึ่งในปัญหาหลักของประเทศไทยจึงจัดตั้งคณะในกลุ่มวิทยาศาสตร์สุขภาพขึ้น โดยเริ่มจากตั้งคณะแพทยศาสตร์ขึ้นในปี พ.ศ. 2533 ต่อมา ในแผนพัฒนาการศึกษาระดับอุดมศึกษา ฉบับที่ 7 (พ.ศ. 2535–2539) มหาวิทยาลัยธรรมศาสตร์ได้รับอนุมัติให้จัดตั้งคณะใหม่เพิ่มอีก 3 คณะ ได้แก่ คณะทันตแพทยศาสตร์ คณะพยาบาลศาสตร์ และ คณะเทคนิคการแพทย์
มหาวิทยาลัยธรรมศาสตร์ได้มีคำสั่งที่ 30/2537 ลงวันที่ 11 มกราคม พ.ศ. 2537 ให้แต่งตั้งคณะกรรมการโครงการจัดตั้งคณะเทคนิคการแพทย์ เพื่อจัดทำหลักสูตรตลอดจนวางแผนเรื่องอัตรากำลังให้แล้วเสร็จภายในระยะเวลา 6 เดือน ต่อมา คณะกรรมการดังกล่าวได้ประชุมและมีมติให้เปลี่ยนชื่อคณะจากเดิม " คณะเทคนิคการแพทย์ " เป็น " คณะสหเวชศาสตร์ " เนื่องจากพิจารณาเห็นว่า คณะสหเวชศาสตร์ต้องรองรับการจัดการเรียนการสอนสาขาวิชาต่างๆ ที่จะเปิดในอนาคตนอกเหนือจากสาขาเทคนิคการแพทย์ด้วย เช่น สาขากายภาพบำบัด เป็นต้น จึงเสนอขอเปลี่ยนชื่อด้วยเหตุผลดังกล่าว ต่อมา มีพระราชกฤษฎีกาให้ก่อตั้งคณะสหเวชศาสตร์ขึ้นเมื่อวันที่ 21 กุมภาพันธ์ พ.ศ. 2539 โดยมหาวิทยาลัยแต่งตั้งให้ ศาสตราจารย์ ดร. วิฑูรย์ ไวยนันท์ รักษาการในตำแหน่งคณบดีและเป็นคณบดีคณะสหเวชศาสตร์คนแรก ซึ่งดำรงตำแหน่ง 2 วาระต่อเนื่องกัน ตั้งแต่ปี พ.ศ. 2539 และกลับมาดำรงตำแหน่งคณบดีอีกครั้งเมื่อวันที่ 26 มกราคม พ.ศ. 2550
ระยะแรกคณะสหเวชศาสตร์ไม่มีสถานที่ทำการถาวร จึงต้องอาศัยพื้นที่หน่วยงานอื่นเป็นสถานที่ทำการชั่วคราว เริ่มต้นจากขอใช้พื้นที่อาคารคุณากรของคณะแพทยศาสตร์ หลังจากนั้น จึงย้ายไปที่อาคารกิตติวัฒนาของโรงพยาบาลธรรมศาสตร์เฉลิมพระเกียรติ ต่อมามหาวิทยาลัยธรรมศาสตร์ได้อนุมัติให้สร้างอาคารปิยชาติและอาคารราชสุดา เพื่อเป็นพื้นที่ใช้ร่วมกันระหว่างคณะทันตแพทยศาสตร์ คณะสหเวชศาสตร์ คณะพยาบาลศาสตร์ และคณะสาธารณสุขศาสตร์ ซึ่งคณะสหเวชศาสตร์ได้รับจัดสรรให้ใช้พื้นที่บางส่วนจากทั้งสองอาคาร อีกทั้งภายหลังยังได้ใช้พื้นที่บางส่วนภายในอาคารเรียนและปฏิบัติการรวม (ปิยชาติ 2) ร่วมกับคณะเภสัชศาสตร์ วิทยาแพทยศาสตร์นานาชาติจุฬาภรณ์​ และวิทยาลัยโลกคดีศึกษา
หน่วยงาน

พระราชกฤษฎีกาจัดตั้งคณะสหเวชศาสตร์ แบ่งส่วนราชการเป็น 5 หน่วยงาน ดังนี้
ภาควิชาเทคนิคการแพทย์
ภาควิชากายภาพบำบัด
ภาควิชารังสีเทคนิค
ภาควิชาอาชีวบำบัด (ขณะนี้ยังไม่เปิดดำเนินการ)
สำนักงานเลขานุการ
เพื่อให้การดำเนินงานเกิดความคล่องตัวมากขึ้น ในปี พ.ศ. 2544 คณะสหเวชศาสตร์จึงกำหนดให้แบ่งส่วนราชการเป็นการภายในเพิ่มอีก 1 หน่วยงาน ได้แก่ โครงการบัณฑิตศึกษาสาขาชีวเวชศาสตร์ และแต่งตั้งให้ศาสตราจารย์ ดร. เกศรา ณ บางช้าง เป็นผู้อำนวยการ
ต่อมาในปี พ.ศ. 2545 ที่ประชุมสภามหาวิทยาลัยธรรมศาสตร์ครั้งที่ 11/2545 เมื่อวันที่ 28 ตุลาคม พ.ศ. 2545 มีมติเห็นชอบให้คณะสหเวชศาสตร์จัดตั้ง "ศูนย์วิจัยและบริการวิชาการทางสหเวชศาสตร์" และแต่งตั้งให้ ศาสตราจารย์ ดร. วิฑูรย์ ไวยนันท์ เป็นผู้อำนวยการ โดยมีวัตถุประสงค์เพื่อเป็นหน่วยงานส่งเสริมและพัฒนางานวิจัย ให้บริการวิชาการแก่สังคม และพัฒนาความรู้และประสบการณ์ให้แก่อาจารย์และนักศึกษา โดยแบ่งเป็น 4 หน่วยงานย่อย ดังนี้
หน่วยวิจัยและบริการวิชาการเภสัชวิทยาโรคติดเชื้อ
หน่วยวิจัยและบริการวิชาการตรวจวินิจฉัยและป้องกันโรคติดเชื้อ
หน่วยวิจัยและบริการวิชาการวิทยาศาสตร์สุขภาพและสิ่งแวดล้อม
หน่วยวิจัยและบริการวิชาการกายภาพบำบัด
หลักสูตร

สำหรับการจัดการเรียนการสอนนั้น คณะสหเวชศาสตร์เริ่มรับนักศึกษาระดับปริญญาตรีรุ่นแรกในปีการศึกษา 2539 จำนวน 1 สาขา ได้แก่ สาขาเทคนิคการแพทย์ หลังจากนั้น ในปีการศึกษา 2541 จึงเปิดรับสาขากายภาพบำบัด เป็นลำดับถัดมา และเปิดรับนักศึกษาระดับบัณฑิตศึกษาสาขาชีวเวชศาสตร์ (หลักสูตรนานาชาติ) ในปีการศึกษา 2544 ซึ่งได้รับอนุมัติให้ดำเนินการจัดการเรียนการสอนเป็นภาษาอังกฤษ (โครงการปกติ) ทั้งในระดับปริญญาโทและเอก และในปีการศึกษา 2553 เปิดสอนสาขาวิชาวิทยาศาสตร์การกีฬาเป็นปีการศึกษาแรก ต่อมาได้เปิดสาขาทางด้านการกีฬาขึ้นเพิ่มเติมอีก 2 สาขา ในปีการศึกษา 2557 คือ หลักสูตรศิลปศาสตรบัณฑิต สาขาการจัดการการกีฬาและสาขาการฝึกสอนกีฬา (โครงการพิเศษ)
ในปี พ.ศ. 2560 หลักสูตรวิทยาศาสตรบัณฑิต สาขารังสีเทคนิค (โครงการพิเศษ) ได้เริ่มจัดการเรียนการสอนเป็นปีการศึกษาแรก และในปี พ.ศ. 2566 ได้มีการปรับหลักสูตรวิทยาศาสตรบัณฑิต สาขาวิชาเทคนิคการแพทย์ เป็นหลักสูตรเทคนิคการแพทยบัณฑิต สาขาวิชาเทคนิคการแพทย์ และเพิ่มเติมหลักสูตรศิลปศาสตรมหาบัณฑิต สาขาวิชาพัฒนาการสมัยใหม่ทางการกีฬา และหลักสูตรปรัชญาดุษฎีบัณฑิต สาขาวิชาการฟื้นฟูและวิทยาศาสตร์การออกกาลังกาย (หลักสูตรนานาชาติ)
| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรเทคนิคการแพทยบัณฑิต สาขาวิชาเทคนิคการแพทย์ หลักสูตรวิทยาศาสตรบัณฑิต สาขาวิชากายภาพบำบัด  สาขาวิชาวิทยาศาสตร์การกีฬาและการออกกำลังกาย  สาขาวิชารังสีเทคนิค (โครงการพิเศษ) หลักสูตรศิลปศาสตรบัณฑิต สาขาวิชาการจัดการการกีฬา (โครงการพิเศษ)  สาขาวิชาการฝึกสอนกีฬา (โครงการพิเศษ) |  หลักสูตรวิทยาศาสตรมหาบัณฑิต สาขาวิชาชีวเวชศาสตร์ (หลักสูตรนานาชาติ)  สาขาวิชาเทคนิคการแพทย์  สาขาวิชานิติวิทยาศาสตร์  สาขาวิชากายภาพบำบัด หลักสูตรศิลปศาสตรมหาบัณฑิต สาขาวิชาพัฒนาการสมัยใหม่ทางการกีฬา |  หลักสูตรปรัชญาดุษฎีบัณฑิต สาขาวิชาชีวเวชศาสตร์ (หลักสูตรนานาชาติ)  สาขาวิชาการฟื้นฟูและวิทยาศาสตร์การออกกาลังกาย (หลักสูตรนานาชาติ) |
รายชื่อศิษย์เก่าที่มีชื่อเสียง > ระดับบัณฑิต (ปริญญาตรี)

| รายชื่อ | สาขาวิชา/ภาควิชา | ปัจจุบัน | หมายเหตุ/อ้างอิง |
| --- | --- | --- | --- |
| สารัช อยู่เย็น |  | นักฟุตบอลทีมชาติไทยและนักฟุตบอลอาชีพ |  |
| ชนาธิป สรงกระสินธ์ | การจัดการกีฬา | นักฟุตบอลทีมชาติไทยและนักฟุตบอลอาชีพ |  |
| อดิศักดิ์ ไกรษร |  | นักฟุตบอลทีมชาติไทยและนักฟุตบอลอาชีพ |  |
| ชนินทร์ แซ่เอียะ | การจัดการกีฬา | นักฟุตบอลทีมชาติไทยและนักฟุตบอลอาชีพ |  |
| โทร่า เจริญสุข |  | นักฟุตบอลอาชีพ |  |
| พชร สิงห์มานนท์ | การจัดการกีฬา | นักกีฬาว่ายน้ำพิการเยาวชนทีมชาติไทย |  |
| วรกันต์ ศรีนวลนัด | การจัดการกีฬา | นักกีฬาฟันดาบสากลทีมชาติไทย ประเภทเซเบอร์ |  |
| นันท์ภัส คนเจริญไกร | การจัดการกีฬา | นักกีฬาคริกเกตทีมชาติไทย |  |
| ภูริพงค์ แสงธนะพาณิช | การจัดการกีฬา | นักกีฬาโปโลน้ำทีมชาติไทย |  |
| ชลธิชา คะบุตร | การจัดการกีฬา | นักกีฬากระโดดค้ำถ่อทีมชาติไทย |  |
| ธิติวุฒิ เพิ่มพูน | การจัดการกีฬา | นักกีฬากระโดดน้ำทีมชาติไทย |  |
| สิปปกร ทองงิ้ว | การจัดการกีฬา | นักกีฬาซอฟต์เทนนิสทีมชาติไทย |  |
| อภิสรา พิริยะพฤทธิ์ | การจัดการกีฬา | นักกีฬากรีฑาทีมชาติไทย |  |
| ดารารัตน์ สร้อยสุวรรณ | การจัดการกีฬา | นักกีฬากรีฑาทีมชาติไทย |  |
| จีระภัทร โพธิ์คำ | การจัดการกีฬา | นักกีฬาไตรกีฬาทีมชาติไทย |  |
| ธนโชติ อเนกจินต์ | การจัดการกีฬา | นักกีฬารักบี้ทีมชาติไทย |  |
| นพวิชญ์ เศวตมาลานนท์ | วิทยาศาสตร์การกีฬาฯ | นักกีฬาโปโลน้ำทีมชาติไทย |  |
| วุฒิภัทร สงวนวงศ์ | วิทยาศาสตร์การกีฬาฯ | นักกีฬาฟินสวิมมิ่งทีมชาติไทย |  |
| ศุภกฤต เจริญศิลป์ | วิทยาศาสตร์การกีฬาฯ | นักกีฬาซอฟต์เทนนิสทีมชาติไทย |  |
| ภัคพล เธียรชัยพงษ์ | วิทยาศาสตร์การกีฬาฯ | นักกีฬาซอฟต์เทนนิสทีมชาติไทย |  |
| ณฐวรรธ เอี่ยมอุดม | วิทยาศาสตร์การกีฬาฯ | นักกีฬากรีฑาทีมชาติไทย |  |
| ณัชชา กล่อมกมล | การฝึกสอนกีฬา | นักกีฬาซอฟต์เทนนิสทีมชาติไทย |  |
| ปณิฎฐา จัตนะภวิบูล | การฝึกสอนกีฬา | นักกีฬาฟุตบอลหญิงเยาวชนทีมชาติไทย |  |
| นวนิตย์ อินทรวิเชียร | การฝึกสอนกีฬา | นักกีฬาฟินสวิมมิ่งทีมชาติไทย |  |
| กิตติสุข ดำดี | การฝึกสอนกีฬา | นักกีฬาฟินสวิมมิ่งทีมชาติไทย |  |
| ปพนพัชญ์ วงศ์เอก |  | นักกีฬาฟินสวิมมิ่งทีมชาติไทย |  |
| ศุภิสรา เงินดิษฐ |  | นักกีฬากรีฑาทีมชาติไทย ประเภทพุ่งแหลน |  |
| วชิรวิชญ์ ไพศาลกุลวงศ์ | วิทยาศาสตร์การกีฬาฯ | นักแสดง นักร้อง และนายแบบ |  |
| รพีพงศ์ ทับสุวรรณ | การจัดการกีฬา | นักแสดงและนายแบบ |  |
รายชื่อศิษย์เก่าที่มีชื่อเสียง > ระดับมหาบัณฑิต (ปริญญาโท)

| รายชื่อ | สาขาวิชา/ภาควิชา | ปัจจุบัน | หมายเหตุ/อ้างอิง |
| --- | --- | --- | --- |
| รศ. ดร. ภูมิ อดิศักดิ์วัฒนา | ชีวเวชศาสตร์ | อาจารย์ประจำภาควิชาหนอนปรสิตพยาธิ คณะคณะเวชศาสตร์เขตร้อน มหาวิทยาลัยมหิดล |  |
| ศนนท์ จิวรากรานนท์ | กายภาพบำบัด | นักกายภาพประจำทีมเทควันโดทีมชาติไทย |  |
แหล่งข้อมูลอื่น

คณะสหเวชศาสตร์ มหาวิทยาลัยธรรมศาสตร์ เก็บถาวร 2007-06-26 ที่ เวย์แบ็กแมชชีน
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย
สำนักงานเลขาธิการสภาการศึกษา

| --- | --- |
Office of the Education Council
ตราสัญลักษณ์
ภาพรวมสำนักงาน
ก่อตั้ง: 14 กุมภาพันธ์ พ.ศ. 2499; 68 ปีก่อน (2499-02-14)
สำนักงานก่อนหน้า: สำนักงานสภามหาวิทยาลัยแห่งชาติ สำนักงานสภาการศึกษาแห่งชาติ สำนักงานคณะกรรมการการศึกษาแห่งชาติ
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 99/20 ถนนสุโขทัย แขวงดุสิต เขตดุสิต กรุงเทพมหานคร 10300
บุคลากร: 210 คน (พ.ศ. 2567)
งบประมาณต่อปี: 181,919,100 บาท (พ.ศ. 2568)
ฝ่ายบริหารสำนักงาน: ประวิต เอราวรรณ์, เลขาธิการ ธฤติ ประสานสอน, รองเลขาธิการ นิติ นาชิต, รองเลขาธิการ
ต้นสังกัดสำนักงาน: กระทรวงศึกษาธิการ
เว็บไซต์: เว็บไซต์อย่างเป็นทางการ
แผนที่
สกศ.class=notpageimage| สำนักงานเลขาธิการสภาการศึกษา
 
สำนักงานเลขาธิการสภาการศึกษา (สกศ.) (อังกฤษ: Office of the Education Council : OEC) เป็นส่วนราชการระดับกรม สังกัดกระทรวงศึกษาธิการ มีหน้าที่ในการเสนอนโยบาย แผน และมาตรฐานการศึกษาของชาติที่บูรณาการศาสนา ศิลปะ วัฒนธรรมและการกีฬากับการศึกษาทุกระดับ การเสนอนโบายและแผนสนับสนุนทรัพยากรเพื่อการศึกษา และการประเมินผลการจัดการศึกษา
ประวัติ

สำนักงานเลขาธิการสภาการศึกษา ก่อตั้งแรกในชื่อ สำนักงานสภาการศึกษาแห่งชาติ มีจุดเริ่มต้นมาจากแนวความคิดการจัดตั้ง สำนักงานสภามหาวิทยาลัยแห่งชาติเมื่อวันที่ 14 กุมภาพันธ์ พ.ศ. 2499 ในรัฐบาลจอมพล ป. พิบูลสงคราม โดยมีความมุ่งหวังที่จะพัฒนามหาวิทยาลัยให้เป็นสถาบันผลิตบัณฑิตให้ความรู้ความสามารถในวิชาการและวิชาชีพชั้นสูง ต่อมาในปี พ.ศ. 2501 ในรัฐบาลของจอมพล สฤษดิ์ ธนะรัชต์  ได้จัดตั้ง สภาการศึกษาแห่งชาติ ขึ้นแทน โดยมีนายกรัฐมนตรีเป็นประธานสภาการศึกษาแห่งชาติ
ในปี พ.ศ. 2515 คณะปฏิวัติได้จัดตั้งทบวงมหาวิทยาลัยของรัฐและสำนักงานคณะกรรมการการศึกษาเอกชนขึ้น จึงมีการกำหนดหน้าที่และแบ่งส่วนราชการที่เกี่ยวข้องใหม่ และได้เปลี่ยนชื่อ สำนักงานสภาการศึกษาแห่งชาติ เป็น สำนักงานคณะกรรมการการศึกษาแห่งชาติ ในสังกัดสำนักนายกรัฐมนตรี โดยให้มีหน้าที่สำคัญในงานด้านนโยบายและแผนการศึกษาทุกระดับ
ต่อมามีการปฏิรูประบบราชการในปี พ.ศ. 2545 ส่งผลให้มีการปรับโครงสร้างและอำนาจหน้าที่ของสำนักงานคณะกรรมการการศึกษาแห่งชาติ โดยมีการเปลี่ยนชื่อเป็น สำนักงานเลขาธิการสภาการศึกษา แล้วโอนมาสังกัดกระทรวงศึกษาธิการ มาจนถึงปัจจุบัน
หน่วยงานในสังกัด

สำนักงานเลขาธิการสภาการศึกษา มีหน่วยงานในสังกัด 10 หน่วยงาน ได้แก่
หน่วยงานตามกฏกระทรวง
สำนักอำนวยการ (สอ.)
สำนักนโยบายและแผนการศึกษา (สนผ.)
สำนักประเมินผลการจัดการศึกษา (สปศ.)
สำนักพัฒนากฎหมายการศึกษา (สกม.)
สำนักมาตรฐานการศึกษาและพัฒนาการเรียนรู้ (สมร.)
สำนักวิจัยและพัฒนาการศึกษา (สวพ.)
กลุ่มพัฒนาระบบบริหาร (กพร.)
หน่วยงานภายในสำนักงาน
สำนักนโยบายความร่วมมือกับต่างประเทศ (สนต.)
สำนักสื่อสารองค์กร (สสอ.)
สำนักนโยบายการพัฒนาเด็กปฐมวัย (สนป.)
กลุ่มงานตรวจสอบภายใน